Innen lingvistikk er det ulike syn på hva fonemer er og hvordan et gitt språk bør analyseres i fonemiske termer. Men et fonem blir vanligvis regnet som en abstraksjon av et sett språklyder som blir oppfattet som likeverdige i et gitt språk eller dialekt. Språklyden blir regnet som ett fonem på norsk, men kan uttales som to ulike allofoner: skarre-r eller rulle-r (). Fordi betydningen er akkurat den samme uansett hvilken uttalevariant vi velger, regnes begge r-lydene for å høre til det samme fonemet.